قرآن مجید کے غیر مستند نسخوں کی اشاعت کو فوری طور پر ضبط کرنے کا حکم

لاہور ہائیکورٹ نے قرآن مجید کے غیر مستند نسخوں کی اشاعت کے خلاف درخواست پر فیصلہ جاری کرتے ہوئے غیر مستند نسخوں کو فوری طور پر ضبط کرنے کا حکم دے دیا ہے۔

خبر کا کوڈ: ۴۴۰۳۱۶

تاریخ: ۰۴ مرداد ۲۰۱۹ - ۱۵:۲۰

رسا نیوز ایجنسی کی رپورٹ کے مطابق پاکستان میں لاہور ہائیکورٹ نے قرآن مجید کے غیر مستند نسخوں کی اشاعت کے خلاف درخواست پر فیصلہ جاری کرتے ہوئے غیر مستند نسخوں کو فوری طور پر ضبط کرنے کا حکم دے دیا ہے۔

اطلاعات کے مطابق لاہور ہائیکورٹ نے قرآن پاک کے غیر مستند نسخوں کی اشاعت کے خلاف درخواست پر فیصلہ جاری کردیا، یہ لاہور ہائیکورٹ کی تاریخ میں اردو زبان میں جاری کیا جانے والا پہلا فیصلہ ہے۔

لاہور ہائیکورٹ کے جسٹس شجاعت علی خان نے مذکورہ درخواست پر فیصلہ جاری کرتے ہوئے حکم دیا کہ تحریف شدہ اور غیر مستند قرآن پاک کے نسخے فوری طور پر ضبط کیے جائیں۔